paragraph_text: Rubalj kao novčano sredstvo se koristi već više od 500 godina. Nastao je u Novgorodu u 13. stoljeću i tada se sastojao od malih komada srebra od 200 ili 500 grama koji su se kasnije dijelili u manje komade zbog jednostavnije trgovine. Riječ ‚rubalj‘ dolazi od ruskog glagola „rubit'“ (рубить) koji znači sjeckati, i vjerojatno stoji u vezi sa sjekiricom kojom su se veći komadi srebra usitnjavali. Riječ ‚kopjejka‘ opet dolazi od riječi ‚kopjo‘ (koplje), zbog toga što je na naličju prvih srebrenih novčića bio prikazan konjanik s kopljem u ruci.